José Carreras

Tenor o Gatalwnia ydy Josep Maria Carreras i Coll (ganed 5 Rhagfyr 1946), a adwaenir gan amlaf fel José Carreras. Mae'n adnabyddus am ei berfformiadau yn yr operâu Verdi a Puccini.Michael Kennedy a Joyce Bourne Kennedy The Concise Oxford Dictionary of Music (5ed argraffiad), Gwasg Prifysgol Rhydychen, 2007. ISBN 0199203830 Cafodd ei eni ym Marcelona, a pherfformiodd ar lwyfan am y tro cyntaf pan oedd yn 11 oed fel  Trujamán yn  El retablo de Maese Pedro gan Manuel de Falla. Parhaodd ei yrfa gerddorol gydag ef yn perfformio dros 60 rôl ar lwyfannau prif dai opera'r byd ac yn y stiwdio recordio. Cynyddodd ei enwogrwydd pan ganodd fel un o'r Tri Thenor gyda Plácido Domingo a Luciano Pavarotti mewn cyfres o gyngherddau a ddechreuodd ym 1990 ac a barhaodd tan  2003.Bwriadwyd cynnal cyngerdd ychwanegol ar 4 Mehefin 2005 ym Monterrey, Mecsico. Er i'r gyngerdd hysbysebu'r Tri Tenor yn wreiddiol, Carreras, Domingo, a'r canwr Mecsicanaidd Alejandro Fernández yn unig a berfformiodd. Tynnodd Luciano Pavarotti allan ar y funud olaf am resymau meddygol. Mae Carreras hefyd yn adnabyddus am ei waith dyngarol fel llywydd Sefydliad Liwcemia Rhyngwladol José Carreras (La Fundació Internacional Josep Carreras per a la Lluita contra la Leucèmia), a sefydlodd pan oedd yn gwella o'r clefyd ym 1988.José Carreras International Leukaemia Foundation

Albymau
Sings Andrew Lloyd Webber (1990)
José Carreras Sings Catalan Songs (1991)
Hollywood Golden Classics (1991)
Friends for Life (1992)
Christmas in Vienna (gyda Diana Ross a Luciano Pavarotti; 1993)
Zarzuelas (1994)
Ave Maria (1995)
A Celebration of Christmas (gyda Placido Domingo a Natalie Cole; 1996)
Passion (1996)
Pure Passion (1999)
Festliche Weihnacht (gyda Luciano Pavarotti; 2004)
Belle Epoque (2007)
Mediterranean Passion (2008)
José Carreras – The Golden Years (2008)
Live in Vienna (2012)
The Very Best of José Carreras

Cyfeiriadau

Dolenni allanol
Josep Carreras  — gwefan swyddogol

Categori:Cantorion opera o Sbaen
Categori:Genedigaethau 1946
Categori:Pobl o Barcelona